स्वास्थ्य अधिकारी, सफाई निरीक्षकों की जगह मूल कर्मचारी लगाने की मांग
श्रीगंगानगर| वार्ड29 पार्षद पवन गौड़ ने डीएलबी निदेशक को ज्ञापन प्रेषित कर नगरपरिषद श्रीगंगानगर में पद के योग्य कर्मचारी लगाने की मांग की है। गौड़ ने बताया कि नियमानुसार स्वास्थ्य अधिकारी एमबीबीएस होना चाहिए। लेकिन यहां स्वास्थ्य अधिकारी सफाई निरीक्षक मनमाने तरीके से लगाए गए हैं। इसका खमियाजा पूरे शहर को भुगतना पड़ रहा है। मूल कर्मचारी के पद पर नहीं होने की वजह से आज शहर में सफाई व्यवस्था बदहाल बनी हुई है। गौड़ ने डीएलबी निदेशक को एक पेट्रोल पंप संचालक की भी शिकायत की है। पत्र में लिखा है कि पंप संचालक को 418.60 वर्ग मीटर लीज डीड में से 300 वर्ग फुट लीज डीड जारी नहीं की गई। इसके बावजूद परिषद पंप संचालक से 300 वर्ग फुट जमीन वापस नहीं ले रही है।
hin_Deva hin_Deva